Madis Ajaots

Madis Ajaots (22. aprill 1966 – 12. oktoober 2024"In memoriam ⟩ Suri edukas Tartumaa põllumees Madis Ajaots" Tartu Postimees, 14. oktoober 2024) oli eesti agronoom ja põllumajandusettevõtja. 

Pärast Konguta sovhoosi pankrotistumist lõi Madis Ajaots 1993. aastal põllumajandusettevõtte "Rannu Seeme". Esialgseks plaaniks oli kasvatada ligi sajal hektaril kartulit, kuid aastate jooksul laienes OÜ Rannu Seeme ligi 2500 hektarile, kus kasvatatakse 60 erinevat kultuuri ja sorti, alustades kohalikust talirüpsist ja sojaoast ning lõpetades Indiast Eestisse toodud kiker- ehk põishernega. 

Ajaots suri 58-aastaselt raske haiguse järel.

 Tunnustus 
2010. aastal nimetati Ajaots Eesti aasta põllumeheks."Aasta põllumehe tiitel läks Tartumaa mehele" Postimees Majandus, 21. oktoober 2010.

Põllumajandus-Kaubanduskoda kinkis mehele auhinnaks ajaloolise «Külvaja» kuju vähendatud koopia ning Swedbank andis  koolitustoetuseks 30 000 krooni. Konkursi korraldajate hinnangul on Ajaots tõusnud aastatega suurte saakide meistriks, koristades viies vallas asuvatelt maadelt igal aastal 7000-8000 tonni teravilja. Tema rekordsaak oli kaheksa tonni teravilja ühelt hektarilt, keskmine saagikus aga viis tonni hektarilt. 

2017. aastal sai Ajaots aasta taimekasvataja auhinna.

 Viited 

Kategooria:Eesti agronoomid
Kategooria:Eesti ettevõtjad
Kategooria:Rannu kalmistule maetud
Kategooria:Sündinud 1966
Kategooria:Surnud 2024